માત્ર વિદેશોમાં જ નહીં પરંતુ નેપાળની અંદરથી પણ સરકારના આ નિર્ણયના વિરોધમાં સ્વર ઉઠી રહ્યા હોવાનું જાણવા મળ્યું છે. અફઘાનિસ્તાનમાં આતંકવાદી હુમલામાં પોતાના બંને પગ ગુમાવનાર અને માઉન્ટ એવરેસ્ટ સર કરવાની તમન્ના રાખનાર પર્વતારોહક હરી બુદ્ધ મગરે નેપાળ સરકારના નિર્ણયને અન્યાયી ગણાવ્યો છે. તેણે પોતાની ફેસબુક પોસ્ટમાં લખ્યું છે કે અપંગ લોકો માટે આ નિર્ણય અન્યાયી હોવા ઉપરાંત તે માનવ અધિકારનો ભંગ પણ છે.